ᱠᱷᱳᱴᱟᱝ ᱦᱚᱱᱚᱛ

ᱠᱷᱳᱴᱟᱝ ᱦᱚᱱᱚᱛ (ᱱᱮᱯᱟᱞᱤ: खोटाङ जिल्ला) ᱫᱚ ᱥᱟᱢᱟᱝ ᱱᱮᱯᱟᱞ ᱨᱮᱱᱟᱜ ᱠᱳᱥᱤ ᱯᱨᱚᱫᱮᱥ ᱨᱮᱱᱟᱜ ᱑᱔ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ ᱑,᱕᱙᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ ᱟᱨ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒,᱒᱖,᱓᱑᱒ ᱦᱚᱲ ᱾Household and population by districts, Central Bureau of Statistics (CBS) Nepal  ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱥᱟᱢᱟᱝ ᱨᱮ ᱵᱷᱳᱡᱽᱯᱩᱨ ᱦᱚᱱᱚᱛ, ᱮᱛᱚᱢ ᱨᱮ ᱩᱫᱚᱭᱯᱩᱨ ᱦᱚᱱᱚᱛ, ᱯᱟᱪᱮ ᱨᱮ ᱳᱠᱷᱟᱞᱫᱷᱩᱝᱜᱟ ᱦᱚᱱᱚᱛ ᱟᱨ ᱠᱚᱧᱮ ᱨᱮ ᱥᱳᱞᱩᱠᱷᱩᱢᱵᱩ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱵᱟᱨᱭᱟ ᱱᱚᱜᱚᱨᱯᱟᱞᱤᱠᱟ ᱟᱨ ᱜᱮᱞ ᱜᱚᱴᱟᱝ ᱟᱹᱛᱩ/ᱥᱚᱦᱨᱤ ᱱᱚᱜᱚᱨᱯᱟᱞᱤᱠᱟ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱱᱮᱯᱟᱞ ᱨᱮᱱᱟᱜ ᱢᱤᱫᱴᱟᱹᱝ ᱵᱮᱱᱟᱣ ᱢᱟᱬᱟᱝ ᱨᱮ, ᱠᱷᱳᱴᱟᱝ ᱦᱚᱱᱚᱛ ᱫᱚ ᱢᱟᱡᱷᱟ ᱠᱤᱨᱟᱴ ᱥᱮ ᱠᱷᱚᱢᱵᱷᱩᱣᱟᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱫᱩᱫᱷ ᱠᱳᱥᱤ ᱠᱷᱚᱱ ᱚᱨᱩᱬ ᱜᱟᱰᱟ ᱫᱷᱟᱹᱵᱤᱡ ᱵᱟᱨᱭᱟ ᱜᱟᱰᱟ ᱛᱟᱞᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱢᱟᱡᱷᱟ ᱠᱤᱨᱟᱴ ᱛᱟᱦᱮᱸ ᱠᱟᱱᱟ ᱟᱨ ᱱᱚᱣᱟ ᱫᱚ ᱪᱚᱣᱫᱟᱱᱰᱤᱜᱚᱲᱤ ᱨᱤᱱᱤᱡ ᱨᱟᱡᱟ ᱟᱜ ᱟᱫᱷᱤᱯᱚᱛᱤ ᱨᱮ ᱛᱟᱦᱮᱸ ᱠᱟᱱᱟ ᱾thumb|290px|A map of Nepal of 1942 shows current Khotang was part of Okhaldhunga (East No. 3) and Bhojpur (East No. 4)|left

ᱚᱛᱱᱚᱜ ᱟᱨ ᱦᱚᱭ ᱦᱤᱥᱤᱫ
ᱚᱛᱱᱚᱜ ᱞᱮᱠᱟᱛᱮ, ᱠᱷᱳᱴᱟᱝ ᱫᱚ ᱥᱟᱢᱟᱝ ᱱᱮᱯᱟᱞ ᱨᱮᱱᱟᱜ ᱢᱤᱫ ᱵᱩᱨᱩ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ 260° 50" ᱠᱚᱧᱮ ᱠᱷᱚᱱ 270° 28" ᱠᱚᱧᱮ ᱟᱨ 860° 26" ᱥᱟᱢᱟᱝ ᱠᱷᱚᱱ 860° 58" ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱛᱟᱞᱢᱟ ᱨᱮᱱᱟᱜ ᱠᱳᱨᱳᱰᱤᱱᱟᱸᱴ ᱫᱚ ᱦᱩᱭᱩᱜ ᱠᱟᱱᱟ 27° 11' 60.00" ᱠᱚᱧᱮ ᱟᱨ 86° 46' 59.99" ᱥᱟᱢᱟᱝ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ ᱑,᱕᱙᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱑᱔ ᱜᱟᱺᱴ ᱢᱟᱭᱤᱞ) ᱾ ᱦᱚᱱᱚᱛ ᱨᱮᱱᱟᱜ ᱫᱚᱨᱭᱟ ᱟᱴᱮᱫ ᱠᱷᱚᱱ ᱩᱥᱩᱞ ᱫᱚ ᱑᱕᱒ ᱢᱤᱴᱚᱨ ᱠᱷᱚᱱ ᱓᱖᱒ ᱢᱤᱴᱚᱨ ᱦᱟᱹᱵᱤᱡ ᱢᱮᱱᱟᱜᱼᱟ ᱾

ᱰᱮᱢᱚᱜᱨᱟᱯᱷᱤᱠ

᱒᱐᱒᱑ ᱥᱮᱨᱢᱟ ᱨᱮᱱᱟᱜ ᱱᱮᱯᱟᱞ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱠᱳᱴᱟᱝ ᱦᱚᱱᱚᱛ ᱨᱮ ᱑᱗᱕,᱒᱙᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱷᱳᱴᱟᱝ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱖.᱐᱐% ᱟᱨ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱑᱐᱒᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱗᱐,᱐᱘᱖ (᱓᱙.᱙᱘%) ᱦᱚᱲ ᱥᱚᱦᱨᱤ ᱱᱚᱜᱚᱨᱯᱟᱞᱤᱠᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾

ᱡᱟᱹᱛ/ᱡᱟᱹᱛᱤ: ᱦᱚᱲ ᱮᱞ ᱨᱮᱱᱟᱜ ᱔᱐.᱙᱘% ᱨᱟᱭ, ᱑᱙.᱑᱓% ᱪᱷᱮᱛᱨᱤ, ᱕.᱖᱒% ᱵᱟᱦᱩᱱ, ᱕.᱒᱒% ᱱᱮᱣᱟᱨ, ᱕.᱑᱙% ᱢᱟᱜᱟᱨ, ᱔.᱙᱖% ᱠᱟᱢᱤ, ᱔.᱙᱐% ᱛᱟᱢᱟᱝ, ᱓.᱒᱓% ᱥᱟᱨᱠᱤ, ᱓.᱐᱑% ᱫᱟᱢᱟᱭ, ᱑.᱘᱒% ᱵᱷᱩᱡᱮᱞ, ᱑.᱓᱘% ᱥᱟᱱᱭᱟᱥᱤ ᱟᱨ ᱑.᱐᱘% ᱜᱩᱨᱩᱝ ᱠᱚ ᱛᱟᱦᱮᱸ ᱠᱟᱱᱟ ᱾

ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ, ᱔᱗.᱖᱓% ᱦᱚᱲ ᱫᱚ ᱱᱮᱯᱟᱞᱤ ᱠᱚ ᱨᱚᱲᱮᱫ ᱛᱟᱦᱮᱸᱫ, ᱑᱗.᱕᱒% ᱪᱟᱢᱞᱤᱝ, ᱔.᱕᱒% ᱢᱟᱜᱟᱨ ᱫᱷᱩᱛ, ᱓.᱘᱕% ᱛᱟᱢᱟᱝ, ᱓.᱘᱒% ᱵᱟᱱᱴᱟᱣᱟ, ᱓.᱖᱒% ᱥᱟᱯᱟᱢᱟᱝ, ᱒.᱗᱑% ᱰᱩᱢᱤ, ᱒.᱒᱗% ᱱᱮᱣᱟᱨᱤ, ᱒.᱑᱓% ᱯᱩᱢᱟ, ᱒.᱐᱙% ᱛᱷᱩᱞᱩᱝ, ᱑.᱙᱔% ᱣᱟᱢᱵᱩᱞᱮ, ᱑.᱓᱕% ᱱᱟᱪᱦᱤᱨᱤᱝ ᱟᱨ ᱑.᱒᱗% ᱠᱳᱭᱤ ᱾ ᱒᱐᱑᱑ ᱥᱮᱨᱢᱟ ᱨᱮ ᱕᱐.᱑᱒% ᱦᱚᱲ ᱫᱚ ᱱᱮᱯᱟᱞᱤ ᱯᱟᱹᱨᱥᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱫᱷᱚᱨᱚᱢ: ᱕᱒.᱒᱐% ᱦᱤᱱᱫᱩ, ᱓᱖.᱒᱐% ᱠᱤᱨᱟᱴᱤ, ᱘.᱓᱔% ᱵᱩᱫᱫᱷᱚ, ᱓.᱐᱗% ᱤᱥᱟᱹᱭ, ᱐.᱑% ᱯᱨᱟᱠᱨᱤᱛ ᱟᱨ ᱐.᱓% ᱮᱴᱟᱜ ᱠᱚ ᱾

ᱥᱟᱥᱚᱱ ᱪᱟᱪᱞᱟᱣ
ᱠᱷᱳᱴᱟᱝ ᱦᱚᱱᱚᱛ ᱫᱚ ᱠᱷᱳᱴᱟᱝ ᱦᱚᱱᱚᱛ ᱥᱚᱢᱵᱷᱚᱵᱚᱱ ᱠᱩᱢᱩᱴ (ᱠᱷᱳᱴᱟᱝ ᱰᱤ.ᱥᱤ.ᱥᱤ.) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱠᱷᱳᱴᱟᱝ ᱰᱤ.ᱥᱤ.ᱥᱤ. ᱨᱮᱱᱟᱜ ᱵᱟᱪᱷᱱᱟᱣ ᱫᱚ ᱠᱷᱳᱴᱟᱝ ᱦᱚᱱᱚᱛ ᱥᱚᱵᱷᱟ ᱦᱚᱛᱮᱛᱮ ᱦᱩᱭᱩᱜᱼᱟ ᱾ ᱠᱷᱳᱴᱟᱝ ᱰᱤ.ᱥᱤ.ᱥᱤ. ᱨᱤᱱᱤᱡ ᱯᱟᱨᱥᱮᱛ ᱫᱚ ᱠᱚᱢᱚᱞ ᱵᱷᱤᱢᱨᱟᱡᱽ ᱠᱷᱟᱰᱠᱟ ᱟᱨ ᱢᱟᱹᱱᱤᱡ ᱤᱸᱫᱽᱨᱚᱠᱚᱞᱟ ᱠᱷᱟᱰᱠᱟ ᱫᱚ ᱠᱷᱳᱴᱟᱝ ᱰᱤ.ᱥᱤ.ᱥᱤ. ᱨᱤᱱᱤᱡ ᱡᱚᱜᱚ-ᱯᱟᱨᱥᱮᱛ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:᱑᱙᱖᱒ ᱨᱮ ᱛᱷᱟᱯᱚᱱ ᱟᱠᱟᱱ ᱱᱮᱯᱟᱞ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱠᱳᱥᱤ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ